ఏల్చూరు
ఏల్చూరు ప్రకాశం .పిన్ కోడ్ నం. 523 303., ఎస్.టి.డి.కోడ్ = 08404జిల్లా, సంతమాగులూరు మండలంలోని గ్రామం. ఇది మండల కేంద్రమైన సంతమాగులూరు నుండి 6 కి. మీ. దూరం లోను, సమీప పట్టణమైన నరసరావుపేట నుండి 22 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2353 ఇళ్లతో, 8915 జనాభాతో 2789 హెక్టార్లలో విస్తరించి ఉంది. గ్రామంలో మగవారి సంఖ్య 4564, ఆడవారి సంఖ్య 4351. షెడ్యూల్డ్ కులాల సంఖ్య 1475 కాగా షెడ్యూల్డ్ తెగల సంఖ్య 255. గ్రామం యొక్క జనగణన లొకేషన్ కోడ్ 590675.పిన్ కోడ్: 523303.
గ్రామంలో ప్రభుత్వ ప్రాథమిక పాఠశాలలు ఆరు, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి.
సమీప బాలబడి సంతమాగులూరులో ఉంది.
సమీప జూనియర్ కళాశాల సంతమాగులూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నరసరావుపేటలోనూ ఉన్నాయి. సమీప మేనేజిమెంటు కళాశాల నరసరావుపేటలోను, వైద్య కళాశాల, పాలీటెక్నిక్‌లు గుంటూరులోనూ ఉన్నాయి.
సమీప వృత్తి విద్యా శిక్షణ పాఠశాల సంతమాగులూరులోను, అనియత విద్యా కేంద్రం నరసరావుపేటలోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి. 
ఏల్చూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.
ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు. ఒక మందుల దుకాణం ఉంది.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. 
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. 
చెత్తను వీధుల పక్కనే పారబోస్తారు.
ఏల్చూరులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. 
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.
సమీప గ్రామాల నుండి ఆటో సౌకర్యం ఉంది. 
ప్రభుత్వ రవాణా సంస్థ బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. 
గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. 
వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. 
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది. 
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు. 
ఏల్చూరులో భూ వినియోగం కింది విధంగా ఉంది:
ఏల్చూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఏల్చూరులో ఈ కింది వస్తువులు ఉత్పత్తి అవుతున్నాయి.
వరి, మిరప, ప్రత్తి
ఇది రామిరెడ్డిపాలెం, ఏల్చూరుల సమూహము. 
ఏల్చూరు చాలా ప్రాచీనమైన గ్రామము. అన్ని కులాల వారు సామరస్యమముతో మెలిగేవారు. ఈ ఊరిలో "ఏలు" అనె దేవత అనేక ఈతి బాధలు, వ్యాదుల నుండి ఈ గ్రామన్ని రక్షిస్తూ ఈ గ్రామాన్ని ఏలిందని నమ్మకం. ఏలు ఏలిన గ్రామం కనుక ఈ గ్రామానికి ఏలు దేవత పేరు మీదుగా ఏల్చూరు అని పిలిచెడివారు.
అక్షాంశరేఖాంశాలు: 16°04'50.57"N 79°55'28.31"E﻿
ఫతేపురం 6 కి.మీ, సజ్జాపురం 6 కి.మీ, కొప్పరం 6 కి.మీ, కొమ్మలపాడు 6 కి.మీ, సంతమాగులూరు 6 కి.మీ, అడవిపాలెం 2 కి.మీ.
పశ్చిమాన శావల్యాపురం మండలం, తూర్పున బల్లికురవ మండలం, ఉత్తరాన రొంపిచెర్ల మండలం, పశ్చిమాన వినుకొండ మండలం.
ఏల్చూరు విద్యాపరంగా త్వరిత గతిన అభివృద్ధి చెందుతుంది. గ్రామంలో, 6 ప్రభుత్వ ప్రాథమిక పాఠశాలలు మరియు ఉన్నత ప్రమాణాలు కలిగిన అనేక ప్రయివేటు పాఠశాలలు కూడా ఉన్నాయి.
ఈ పాఠశాలలో 2016-17 ఆర్థిక సంవత్సరంలో పదవ తరగతి చదివిన తత్కాలితం భాగ్యలక్ష్మి మరియు పోలెబోయిన అనంతలక్ష్మి అను విద్యార్థినులు 9.8 జి.పి.యే సాధించడమేగాక, ఒంగోలులోని ఐ.ఐ.ఐ.టిలో ప్రవేశానికి అర్హత సంపాదించారు. [15]
ఏల్చూరు గ్రామంలో ఈ పాఠశాలను ఒక కోటి రూపాయల అంచనా వ్యయంతో నిర్మించారు. [1]
ఇది ప్రకాశంజిల్లా ముఖ్యపట్టణం అయిన ఒంగోలు నుండి 75 కి.మీ. దూరంలో అద్దంకి మీదుగా నర్సారావుపేట వెళ్ళే మార్గంలో ఉంది. ఈ గ్రామానికి మంచి బస్సు ఉంది. ఇది గుంటూరు జిల్లా, ప్రకాశం జిల్లాల సరిహద్దు గ్రామము. ఏల్చూరు గ్రామం నుండి 4 కి.మీ. పడమర వైపుకు కారుమంచి ఉంది. ఈ ఊరికి ఏల్చూరు మీదుగా నర్సారావుపేట వెళ్ళే మార్గము ఉంది. ఏల్చూరు, నర్సారావుపేటకు 25 కి.మీ. దూరంలో ఉంది.
(P.A.C.S) 
కెనరా బ్యాంక్.
అసిస్ట్ సామాజిక ఆరోగ్య కేంద్రం. 
చిన్న నీటి పారుదలశాఖ చెరువు:- నీరు-చెట్టు పథకంలో భాగంగా, పది లక్షల రూపాయల నిధులతో, 2017, జూన్-3న, ఈ చెరువులో పూడికతీత పనులు చేపట్టినారు. [14]
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ దేవరపల్లి లక్ష్మారెడ్డి, సర్పంచిగా ఎన్నికైనారు. [2]
ఇక్కడ అనేక ప్రాచీన దేవాలయాలు ఉన్నాయి. వాటిలో శ్రీ నీలకంఠేశ్వరస్వామివారి ఆలయం, శ్రీ ప్రసన్నాంజనేయస్వామివారి దేవాలయం, శ్రీ లక్ష్మీ నరసింహస్వామివారి దేవాలయం, రామాలయాలు ప్రధానమైనవి. ఈ ఆలయాలలో కొలువై ఉన్న దేవతలు ఊరిని చల్లాగా కరుణిస్తూన్నారు. ప్రతి పండుగ, పర్వదినాలలో శ్రీ లక్ష్మీ నరసింహాడు గ్రామంలోకి ఊరెగింపుగా వస్తాడు. శివాలయంలో ప్రతి కార్తీకమాసము నిత్య పూజలు జరుగుతాయి. అలాగే ఈ ప్రాంగణంలో మాసం చివరి రోజున, కన్నులు పండువగా సమారాధన కార్యక్రమం జరుగుతుంది. ఈ ప్రధాన ఆలయాలు కాకుండా గ్రామ దేవతలు అయిన దేసమ్మ, పోలెరమ్మ అమ్మవారు గ్రామంలో వెలసి ప్రజలకు దీవెనలు నిత్యం అందిస్తూ ఉన్నారు. గ్రామ సరిహద్దున నగెంద్రుని పుట్ట ఉంది.అక్కడ నాగులచవితి బాగా జరుగును. శ్రీ లక్ష్మీ నరసింహా స్వామి కొండపై ఉన్నాడు కనుక ప్రతి సంవత్సరం, తిరున్నాళ్ళు బ్రహ్మాండంగా జరుపుతారు, అలాగే శివునికి కూడా తిరున్నాళ్ళు బ్రహ్మాండంగా జరుపుతారు.
ఏల్చూరు గ్రామంలోని పెద్ద మేడ వద్ద ఉన్న ఈ ఆలయంలోనూ, చిన్న మేడ వద్ద ఉన్న రామాలయంలోనూ, శ్రీరామనవమి సందర్భంగా ప్రతి సంవత్సరం, శ్రీ సీతారాముల కళ్యాణం, కన్నులపండువగా నిర్వహించెదరు. భక్తులు అధికసంఖ్యలో పాల్గొంటారు. [4]
ఏల్చూరు గ్రామములోని కొండ మీద నెలకొన్న శ్రీ ప్రసన్నాంజనేయస్వామి, శ్రీ లక్ష్మీ నరసింహస్వామి, భక్తుల కొంగు బంగారంగా పేరొందినారు. ఈ ఆలయంలో 41వ వార్షిక తిరునాళ్ళు, 2014, మార్చి-21న వైభవంగా జరిగినవి. ఫాల్గుణ బహుళ పంచమి తిథి రోజుననే, తోడు స్వామివారల తిరునాళ్ళు కలసి రావడం విశేషం. దీనితో ఆలయాలు భక్తులతో కిటకిటలాడినవి. ప్రసన్నంజనేయస్వామివారికి భక్తులు ఆకుపూజ చేశారు. కొండపైన లక్ష్మీనరసింహస్వామివారికి విశేషపూజలు నిర్వహించారు. ఉత్సవంలో ఏర్పాటు చేసిన విద్యుత్తు ప్రభలు ప్రతేక ఆకర్షణగా నిలిచినవి. ఈ సందర్భంగా ఏర్పాటుచేసిన సాంస్కృతిక ప్రదర్శనలు అందరినీ ఆకట్టుకున్నవి. ఈ కార్యక్రమాలకు ఏల్చూరు నుండియేగాక, భక్తులు, చుట్టుప్రక్కల గ్రామాల నుండి గూడా అధికసంఖ్యలో విచ్చేసారు. [3]
శ్రీ లక్ష్మీ నరసింహస్వామివారి ఆలయాన్ని గ్రామస్తుల సమష్టి సహకారంతో రు.30 లక్షల అంచనా వ్యయంతో పునర్నిర్మించడానికి శ్రీకారం చుట్టినారు. ఈ కార్యక్రమంలో భాగంగా, 2015, మార్చి-12వ తేదీ గురువారం నాడు, శంకుస్థాపన నిర్వహించారు. ఈ సందర్భంగా ఉత్సవ మూర్తులను విశేషంగా అలంకరించి, వేదపండితులు శాస్త్రోక్తంగా క్రతువు నిర్వహించారు. [6]
ఈ ఆలయాన్ని చోళులకాలంలో నిర్మించినారని ప్రతీతి. దేవాదాయశాఖ అధీనంలో ఉన్న ఈ ఆలలయానికి 19.95 ఎకరాల మాగాణి భూమి మాన్యంగా ఉంది. దీనిలో 10.95 ఎకరాలు ఆలయంలో నిత్య ధూప, దీప, నైవేద్యం, అర్చనలకోసం కేటాయించారు. దీనిమీద వచ్చే ఫలసాయం మాత్రమే వారు అనుభవించేలాగా ఏర్పాటుచేసారు. మిగిలిన 9 ఎకరాల భూమిని కౌలుకు ఇచ్చి, వచ్చే ఆదాయంతో ఆలయ అభివృద్ధి, నిర్వహణ, చేపట్టాలని ఉంది. ప్రతి సంవతస్రం కౌలు ఆదాయం వేల రూపాయలు వచ్చుచున్నా, ఆలయ అభివృద్ధి జరుగలేదు. [5]
ఈ ఆలయంలో స్వావివారి వార్షిక తిరునాళ్ళ మహోత్సవం, 2016, మే-17వ తేదీ మంగళవారంనాడు వైభవంగా నిర్వహించారు. ఈ సందర్భంగా ఆలయంలోని స్వామివారికి అభిషేకాలు, ప్రత్యేకపూజలు నిర్వహించారు.భక్తులు పెద్దసంఖ్యలో పాల్గొని మొక్కులు తీర్చుకున్నారు. ఈ తిరునాళ్ళలో ఏర్పాటుచేసిన విద్యుత్తు ప్రభ భక్తులను విశేషంగా ఆకర్షించింది. ఈ సందర్భంగా పలు సాంస్కృతిక కార్యక్రమాలు గూడా ఏర్పాటు చేసారు. [10]
ఈ గ్రామములోని గిలకల బావి సమీపంలో, గ్రామస్థులు, దాతలు సమష్టిగా సమకూర్చిన ముఫ్ఫై లక్షల రూపాయల నిధులతో, ఈ ఆలయ నిర్మాణం జరుగుచున్నది. 2017, మార్చి‌లో విగ్రహ ప్రతిష్ఠా కార్యక్రమం నిర్వహించెదరు. ఈ ఆలయంలో ప్రతిష్ఠించనున్న ఐదు అడుగుల మూల విరాట్టు విగ్రహాన్ని, తిరుమల-తిరుపతి దేవస్థానం అందించుచున్నది. [12]
9వతేదీ గురువారంనాడు, ఈ ఆలయంలో ప్రతిష్ఠించవలసిన స్వామివారి మూలవిరాట్టు తిరుపతి నుండి రాగా, ఆ విగ్రహానికి కన్నులపండువగా గ్రామోత్సవం నిర్వహించారు. ఈ గ్రామోత్సవం, కతూరిబా బాలికల ఉన్నత పాఠశాల సమీపంలో ఆరంభమై, గ్రామమంలోని అన్ని వీధులలోనూ సాగినది. వేదపండితుల మంత్రోచ్ఛారణలు, మేళతాళాల నడుమ మూలవిరాట్టుతోపాటు, ఉత్సవ విగ్రహాలు, కలశాన్ని గూడా ఊరేగించారు. ఈ గ్రామోత్సవంలో భక్తులు, గ్రామస్థులు పెద్దసంఖ్యలో పాల్గొన్నారు. ఈ నూతన ఆలయంలో మూల విరాట్టును 2017, మే-12వతేదీ శుక్రవారం ఉదయం 10-40 కి ప్రతిష్ఠించెదరు. [13]
ఏల్చూరు గ్రామంలో, కొండ సమీపంలో ఉన్న ఈ ఆలయంలో, అమ్మవారి వార్షిక తిరునాళ్ళు, ప్రతి సంవత్సరం, ఉగాది పండుగ నాడు, వైభవంగా నిర్వహించెదరు. [7]
ఏల్చూరులోని మాబునగర్ లో వెలసిన ఈ అమ్మవారి కొలుపులు, 2015, సెప్టెంబరు-4వ తేదీ శుక్రవారం ఘనంగా నిర్వహించారు. [8]
ఈ ఆలయంలో స్వామివారి ఆరాధనోత్సవాలు 2016, మే-16వ తేదీ సోమవారం వైభవంగా నిర్వహించారు. ఉదయం ఆరాధనోత్సవాలు మద్యాహ్నం భారీగా అన్నసమారాధన, సాయంత్రం విద్యుత్తు ప్రభ ఏర్పాటు, రాత్రికి సాంస్కృతిక కార్యక్రమాలు నిర్వహించారు. [9]
వ్యవసాయ పరంగా ఏల్చూరు మంచి వసతులు కలిగి ఉంది. ఇక్కడి ప్రధాన పంట వరి. వరితో పాటుగా మెట్ట పంటలు అయిన మొక్కజొన్న, మినుములు, పెసలు, కందులు, పొగాకు (కొద్దిపాటి) మొదలగునవి సాగుచేస్తారు. నాగార్జున సాగర్ కాలువ అతి ముఖ్య నీటి వనరు. ఈ నీటి ద్వారా అధిక భాగం వ్యవసాయం జరుగుతుంది. ఇదే కాకుండా గ్రామానికి ఆనుకొని అతి పెద్ద ప్రాచీన నిర్మితమైన చెరువు ఉంది. ఈ చెరువు పరిధిలో ఎల్చురు పొలాలతో పాటుగా క్రింద ఉన్న సజ్జాపురం, కొప్పరం మరియు సంతమగులూరుకు చెందిన కొన్ని పొలాలు కూడా సాగవుతాయి.
ఈ ఊరిలో కొండలు ఎక్కువగా ఉండటంవలన సగానికి పైగా ప్రజలు దీనినే ఆదరంగా జీవిస్తూన్నారు. బిల్దింగ్ రాళ్ళు, స్లాబ్ కంకర కులీలు ఉన్నారు. ఇక్కడ ఒక క్రషర్ మిల్లు కూడా ఉంది. ఈ కొండలు గ్రానైట్ కి ప్రసిద్ధి. అంతే కాక చెరువులో మత్యసంపద పుస్కలంగా ఉండును.
ఎందరో కవిశ్రేష్టులు ఈ ఊరిలో జన్మించారు. 
ఈ గ్రామం, ప్రకాశం జిల్లా అద్దంకి నియోజకవర్గంలో రెండవ పెద్ద గ్రామం. చెరువు, కొండ, కొండ మీద గుడి, పంట పొలాలతొ కళ కళ లాడుతుంది. సుమారు 15,000 జనాభా, 6,500 ఓటర్లు కలిగి ఉంది.
ఈ గ్రామానికి చెందిన కుమారి నంద, ఒక పవర్ లిఫ్టింగ్ క్రీడాకారిణి. వెక్కిరించే పేదరికాన్ని లెక్కచెయ్యకుండా ఈమె ఆ క్రీడలో రాష్ట్రస్థాయిలో గత మూడు సంవత్సరాలుగా స్వర్ణ పతకాలు గెలుపొందుచూ బహుముఖ ప్రశంసలనంకొనుచున్నది. [11]
విశాఖపట్నం లోని ఆంధ్రా విశ్వవిద్యాలయం ప్రాంగణంలో, 2017, జూన్-24,25తేదీలలో నిర్వహించిన రాష్ట్రస్థాయి నాల్గవ సీనియర్ పవర్ లిఫ్టింగ్ ఛాంపియన్‌షిప్ పోటీలలో, ఈమె మహిళా విభాగంలో, 63 కిలోల విభాగంలో ఎక్విప్డ్ మరియు అన్ ఎక్విప్డ్ విభాగాలలో ద్వితీయస్థానం పొందినది. [14]
2001 వ .సంవత్సరం జనాభా లెక్కల ప్రకారం గ్రామ జనాభా 8,387. ఇందులో పురుషుల సంఖ్య 4,246, మహిళల సంఖ్య 4,141, గ్రామంలో నివాస గృహాలు 1,955 ఉన్నాయి.
[2]ఈనాడు ప్రకాశం/అద్దంకి; 2013, జూలై-27; 1వపేజీ.
[3] ఈనాడు ప్రకాశం/అద్దంకి; 2014, మార్చి-22; 2వపేజీ.
[4] ఈనాడు ప్రకాశం/అద్దంకి; 2014, ఏప్రిల్-9; 1వపేజీ.
[5] ఈనాడు ప్రకాశం/అద్దంకి; 2015, మార్చి-13; 2వపేజీ.
[7] ఈనాడు ప్రకాశం/అద్దంకి; 2015, మార్చి-21; 1వపేజీ.
[8] ఈనాడు ప్రకాశం/అద్దంకి; 2015, సెప్టెంబరు-5; 2వపేజీ.
[9] ఈనాడు ప్రకాశం/అద్దంకి; 2016, మే-17; 1వపేజీ. 
[10] ఈనాడు ప్రకాశం/అద్దంకి; 2016, మే-18; 3వపేజీ. 
[11] ఈనాడు ప్రకాశం; 2016, నవంబరు-25; 8వపేజీ.
[12] ఈనాడు ప్రకాశం/అద్దంకి; 2017, ఫిబ్రవరి-1; 2వపేజీ. 
[13] ఈనాడు ప్రకాశం/అద్దంకి; 2017, మార్చి-10; 2వపేజీ.
[14] ఈనాడు ప్రకాశం/అద్దంకి; 2017, జూన్-4; 1వపేజీ. 
[15] ఈనాడు ప్రకాశం/అద్దంకి; 2017, జూన్-30; 2వపేజీ.